Ferruvia

'A **ferruvia** è na struttura 'e traspuorto terrestre, composta da una o cchiù (genericamente doje) sbarre e metallo (quasi sempe acciaro inox) chiammate binari, adatte p'a circulazzione d'e trieni. Se po' parlà quinde, p'estenzione, 'e traspuorto ferruviario, sistema ferruviario o linia ferruviaria. 'A parola taliana **ferrovia**, derivanta 'a la 'ngrese *Railway* (lett.: *binariovia*) fuje 'nventata ind'a l'ottuciento 'a Tullio De Mauro. 'A parola precerente ca s'ausàva era *strada ferrata* o *strada 'e fierro*.

## Storia
'A storia ferruviaria è assaj cumplessa e parte cu varie sperimentazioni d'a fine d'o Medioevo nfi 'a l'ottuciento ind' a varie paise 'e ll'Europa. Chella ca' vene vista comme primma linia d'o munno è 'o Reisszug, una d'e doje funiculari 'e Salisburgo (Austria), custruita ind'o 1495 o forse 1504.

'A fore 'e chesto, pe tutt'o 1600 e 1700, 'e primme sperimentazioni fureno fatte ind'a Ngreterra e Germania, ma se trattava 'e carri 'e ligname ngoppa 'a binari 'e ligname, traspurtate d'e cavalli a servizio d'e miniere. 'O 1795 nu' ngengnere ngrese, Benjamin Outram, inauguraj 'na primma linia 'e tram a cavallo cu binari 'e fierro e carrelli 'a servizio minerario. A l'inizzio 'e l'ottuciento vari ngegneri ngresi pruarono a sperimentazione d'e primme locomotive a vapore ma chillo c'a perfeziunaj fuj George Stephenson, ca custruette 'a Rocket (*razzo*), 'a primma locomotiva d'o munno, ind'o 1825, inauguranno 'a primma linia ferroviaria d'o munno fra Stockton e Darlington, ind'a Ngreterra.

## Tecnologia
### Fundamentali
'O binario se cumpone 'e doje sbarre parallele r'acciaro chiammate rotaie; e isse songo aunite pe'bbia d'e traversine, 'e ligname o 'e giumento. Sott'o binario se trova 'a massicciata, cumposta ra na serie 'e prete. 'O scartamiento d'e biniarie prencepalmente ausato ind'e ferruvie è chillo chiammato *normale*, alias 'e 1.435&nbsp;mm fra 'na rutaia 'e ll'ata. N'ato abbastanza ausato è chillo largo *[[Russia|russo]]'e 1.524&nbsp;mm o chilli ridotti 'e 1.067&nbsp;mm (chiammato [[sudafrica]]no), 1.000&nbsp;mm (metreco), 1.676 ([[Innia|indiano]]), 1.668 ([[Spagna|spagnuolo]]) e via via ati ancora.

Tra 'e varie infrastrutture ferruviarie comme gallarie, puonti, passagge a livello e ato, una d'e fundamentale, a pare c'o [[trieno]], è 'a [[stazzione]].

===Tipi 'e ferruvie===
'A fore d'a ferruvia classeca, cu 'na reta sparza pe' quase tutto 'o munno, esistono ati tipi 'e sistemi ferruviari:
**'Metrupulitana:** Uguale pe' forma 'â ferruvia classeca, issa è nu sistema e traspuorto urbano ca spisso, ma nu sempe, sta sotto terra. 'A metro serve prencepalmente 'e grosse cità 'e a cchiù becchià r'o munno sta 'a [[Londra]]. Ati grosse metrupulitane se trovano 'a [[Parigge]], [[Nova York]], [[Berlino]], [[Madrid]], [[Mosca]] etc.
***Tram:*O tram è uno d'e cchiù viecchi sistemi ferruviari d'o munno e uno d'e primmi a sperimentà l'elettrificazione. All'inizzio e pe' bona mità 'e ll'ottuciento isso era muoppeto pe' mezzo d'e [[Cavallo|cavalli]]. Isso è nu sistema 'e traspuorto urbano ca se trova quase sempe ngopp' a strada e tene nu' sistema 'e numerazione e variabilità d'e linie abbastanza uguale 'a chillo 'e ll'[[autobus]] e d'e [[filobus]]. 'E tram extraurbane so vere e propete linie ferruviarie, abbastanza corte, ca stanno spisso 'a o fianco 'e na' strada e se chiammano [[ferruvia tranviaria]]. 'E tram 'a una rutaia se chiammano [[Translohr]].
**'Funiculare:** Chistu sistema serve 'a cullegà na' zona chiana cuna zona cullinare o 'e muntagna tramite nu cungegno, miso ammiezzo 'o binario, chiammato [[cremagliera]], e tramite 'na fune ca tira 'o cunvoglio. È diversa cosa d'a [[funivia]] pe' bbia d'a presenza d'o binario. Se tratta 'e linee corte pe' lloro natura e cosa abbastanza simile soe **ferruvie a cremagliera**. Isse teneno 'a differenza re puté avé tracciati cchiù luonghi, nunn'abbesognano d'a fune e certi vote pure certi ferruvie nurmale, pe' certi tratti 'e muntagna, aùsano 'a cremagliera 'mmiezzo 'e rutaie.
***Monorotaia:** Chistu sistema aùsa 'na rutaia sola 'e o treno ve se monta ngoppa cu' nu sistema particulare 'e jonta. 'E monorotaie songo ausate spisso ind'a nu' sistema metrupulitano o puro pe servì l'[[Aeropuorto|aeropuorti]].
***Maglev:*A ferruvia 'a levitazione magneteca è nu sistema muderno e sperimentale fin'a mmò ausàto in [[Giappone]], [[Germania]] e [[Cina]]. 'O treno Maglev se trova suspeso ngoppa 'a nu binario particulare, cumposto 'a 'na specie 'e striscia magneteca cuntrapposta 'a chella d'o treno stesso. I treni Maglev songo 'a tutt'ogge 'e cchiù veluci d'o munno.
**'Ferruvia sospesa:*' Chiammata pe [[Lengua germanese|turesco]] *Schwebebahn'', isso è nu sistema ca vera 'o treno aggangiato 'a 'na specie 'e linia r'acciaro ca po' sarria 'o binario, comme si fosse sott'e ngoppa. Stù sistema è prencemparmente ausato comme linia metrupulitana ind'a cocca cità d'a Germania, ma pure in Cina e Giappone. Pe' cumpusizione po' avè coccosa 'a cché sparte, tecnologicamente, cu' a' funivia.

## Gallarìa

File:Little Eaton Tramway Replica Wagon small.jpg|Replica d'o primmo vagone d'o tram 'e Benjamin Outram
File:Stephenson's Rocket.jpg|Locomotiva Rocket 'e George Stephenson
File:Naples tram.jpg|'Nu tram muderno a Napule
File:Gb-lu-Angel-southbound.jpg|'A stazzione Angel d'a Metrupulitana 'e Londra
File:BNSF 5350 20040808 Prairie du Chien WI.jpg|'Nu trieno merci merecano a Prairie du Chien, Wisconsin
File:Paris-Lyon-a.jpg|'Nu paro 'e trieni TGV ind'a stazzione Paris Gare de Lyon 'a Parigge
File:JRW-500 V2 inHimeji.jpg|'O trieno giappunese Shinkansen 500, uno d'e cchiù aerodinamici pruggiettate 
File:George Stephenson - National Railway Museum - 2005-10-15.jpg|Monumiento a George Stephenson a York
File:JR-Maglev-MLX01-2.jpg|'O Maglev giappunese MLX-01
File:Fribourg funicular.jpg|'A funiculare 'e Friburgo (Sguizzera)
File:2009-04-10 Berlin 668.jpg|'A muderna stazzione multilivello Berlin Hauptbahnhof a Berlino


## Nutarelle


## Vvoce currelate
*Locomotiva
*Trieno
*Vagone
*Binario
*Stazzione